Chilonzorda 94-yo‘nalishda qatnovchi Mercedes avtobusi yonib ketdi (foto)

Bugun, 14-may kuni Toshkentning Chilonzor tumanidagi 19-mavzeda 94-yo‘nalish bo‘yicha qatnovchi avtobus yonib ketdi. Bu haqda “Daryo”ning mobil muxbiri xabar berdi.

Ma’lumotlarga ko‘ra, soat 08:30 lar atrofida “Majnuntol” restorani qarshisida Mercedes Benz rusumli avtobus yonib ketgan. Yo‘lovchilar yong‘in kuchayguniga qadar avtobusni tark etishga ulgurgan.
Haydovchining so‘zlarga qaraganda, yong‘in boshlanishi u barcha eshiklarni ochib, yo‘lovchilarni tushirib yuborgan. Noxush hodisa oqibatida hech kim jabrlanmagan.